Diari Oficial de la Generalitat Valenciana


Sumari del DOGV 6269, del 18-05-2010 (2010/5074)

RESOLUCIÓ de 4 de maig de 2010, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni entre la Generalitat (Conselleria d'Educació) i l'Ajuntament de Canet d'En Berenguer per a la creació d'una escola infantil de primer cicle, de titularitat municipal, en la citada localitat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6269

Data del DOGV
:   18-05-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/5074


Data del document
:   04-05-2010

Organisme emissor
:   Conselleria d'Indústria, Comerç i Innovació

Tipus de document
:   Resolució

Descriptors 

:   * Conselleria Educació
    * Canet d'en Berenguer
    * centre d'ensenyament

RESOLUCIÓ de 4 de maig de 2010, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni entre la Generalitat (Conselleria d'Educació) i l'Ajuntament de Canet d'En Berenguer per a la creació d'una escola infantil de primer cicle, de titularitat municipal, en la citada localitat. [2010/5074]  
La Generalitat (Conselleria d'Educació) i l'Ajuntament de Canet d'En Berenguer han subscrit, després de la tramitació prèvia reglamentària, el 8 d'abril de 2010, un conveni per a la creació d'una escola infantil de primer cicle, de titularitat municipal, en la citada localitat.  
En compliment del que establix la clàusula novena del conveni, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 0595/2010, i que figura com a annex d'esta resolució.  
València, 4 de maig de 2010.- El director general del Secretariat del Consell: Ángel Mompó Romero.  
Conveni entre la Generalitat (Conselleria d'Educació) i l'Ajuntament de Canet d'En Berenguer, per a la creació d'una escola infantil de primer cicle, de titularitat municipal, a la mencionada localitat  
València, 8 d'abril de 2010  
Reunits  
D'una part, Alejandro Font de Mora Turón, conseller d'Educació, que actua en nom i representació de la Generalitat, en virtut de l'acord adoptat pel Consell, el dia 19 de febrer de 2010.  
D'una altra part, Octavio Herranz López, alcalde president de l'Ajuntament de Canet d'En Berenguer, que actua en nom i representació del mencionat ajuntament.  
Manifesten  
1. L'Ajuntament de Canet d'En Berenguer va acordar sol·licitar la creació d'una escola infantil de la seua titularitat a Canet d'En Berenguer, dins del marc educatiu establit per la Llei Orgànica 2/2006, de 3 de maig, d'Educació (BOE núm. 106 de 04.05.2006).  
2. La disposició addicional segona, punt 2, de la Llei Orgànica 8/1985, de 3 de juliol (BOE de 4 de juliol), reguladora del Dret a l'Educació, establix que la creació de centres docents públics, els titulars dels quals siguen les corporacions locals, s'ha de realitzar per conveni entre l'administració educativa competent i les corporacions.  
3. El Servici de Projectes i Construccions Educatives ha emés un informe favorable, de data 15 de maig de 2009, a la proposta d'instal·lacions i ús educatiu, ja que s'ajusta al que disposa la normativa aplicable quant als requisits mínims dels centres que impartisquen ensenyaments de règim general no universitaris.  
4. El 22 de maig de 2009, la Direcció General d'Ordenació i Centres Docents va dictar una resolució per la qual s'aprovava la proposta d'instal·lacions i ús educatiu dels espais reflectits en els plans presentats per a la creació de la mencionada escola.  
5. La Unitat Tècnica de la Direcció Territorial d'Educació han emés un informe favorable en el seu respectiu àmbit de competències.  
6. Vist el compromís per part de l'Ajuntament de Canet d'En Berenguer d'aportar la relació de professors i titulacions respectives, abans de l'inici de les activitats educatives corresponents, de conformitat amb la legislació aplicable.  
Per això, en virtut de les competències que atorguen el Reial Decret 2093/1983, de 28 de juliol, sobre traspàs de funcions i servicis de l'administració de l'Estat a la Comunitat Valenciana en matèria d'educació, i la Llei 7/1985, de 2 d'abril, reguladora de les Bases de Règim Local, la Conselleria d'Educació i l'Ajuntament de Canet d'En Berenguer acorden subscriure el present conveni atenent les següents,  
Clàusules  
Primera  
L'objecte del present conveni és la creació d'una escola infantil de primer cicle a Canet d'En Berenguer, de titularitat íntegrament municipal, conformement a la disposició addicional segona, punt 2, de la Llei Orgànica 8/1985, de 3 juliol, reguladora del Dret a l'Educació (LODE) (BOE núm. 159, de 04.07.1985), amb les característiques, ensenyaments i configuració que s'indiquen:  
Denominació genèrica: escola infantil de primer cicle  
Denominació específica: municipal  
Domicili: c/ Palància, 2 A  
Localitat: Canet d'En Berenguer  
Província: València  
Codi: 11400468  
Titular: Ajuntament de Canet d'En Berenguer  
Ensenyaments: Educació Infantil de primer cicle.  
Capacitat: 7 unitats amb un màxim de 107 llocs escolars, distribuïts de la manera següent:  
- 1 unitat per a xiquets de 0-1 any, amb 8 llocs escolars.  
- 3 unitats per a xiquets d'1-2 anys, amb 39 llocs escolars.  
- 3 unitats per a xiquets de 2-3 anys, amb 60 llocs escolars.  
Segona  
Esta escola ha d'impartir el currículum de l'Educació Infantil establit per als centres educatius de l'àmbit territorial de la Comunitat Valenciana en el Decret 37/2008, de 28 de març, del Consell, pel qual s'establixen les continguts educatius del Primer Cicle de l'Educació Infantil a la Comunitat Valenciana (DOCV de 3 d'abril).  
Tercera  
Correspon al titular de l'escola infantil la dotació pressupostària necessària per als gastos derivats del personal docent i no docent, així com del funcionament del citat centre, independentment de la possibilitat de concórrer a totes les convocatòries públiques que realitze la Conselleria d'Educació per a la concessió de subvencions o ajudes econòmiques als centres d'Educació Infantil.  
Quarta  
L'escola infantil s'ha de sotmetre a l'autoritat de la Conselleria d'Educació i de la Inspecció Educativa en els termes previstos en el títol VII de la Llei Orgànica 2/2006, de 3 de maig, d'Educació, que regula la inspecció del sistema educatiu i la resta de normativa de desenrotllament que puga dictar-se sobre la dita matèria.  
Quinta  
El titular de l'escola es compromet a:  
a) Complir el que s'establix sobre òrgans de govern dels centres públics, el capítol III del títol V de la Llei Orgànica 2/2006, de 3 de maig, d'Educació.  
b) Complir la normativa aplicable que establix els requisits mínims dels centres que impartisquen ensenyaments de règim general.  
c) Seguir les directrius acadèmiques de l'administració educativa per als centres dependents de la Conselleria d'Educació, així com a presentar en cada curs acadèmic una programació general anual en què consten les dades acadèmiques i administratives del centre.  
Així mateix, ha de notificar a la Conselleria d'Educació els canvis de professorat que puguen produir-se i adjuntar a esta notificació els documents que justifiquen el compliment de la titulació exigida del nou professorat.  
d) La custòdia d'expedients d'alumnes i tots els documents de caràcter acadèmic i administratiu que se'n generen.  
Sexta  
El present conveni produïx efectes el mateix dia de la seua firma; no obstant això, l'autorització d'obertura i funcionament del centre produirà efectes des de l'inici del curs acadèmic 2010/2011.  
Sèptima  
Les modificacions en les ensenyances, instal·lacions i la resta de requisits mínims, excepte les que suposen una nova autorització d'acord amb el que preveu l'article 13.2 del Reial Decret 332/1992, de 3 d'abril, són notificades a l'administració educativa, la qual ha d'instruir el corresponent expedient, que s'ha de tramitar, en defecte de normativa específica per als centres docents públics, conformement al procediment regulat en el títol IV del mencionat Reial Decret 332/1992, de 3 d'abril. La seua aprovació finalitza per orde del conseller d'Educació.  
En els supòsits recollits en l'article 13.2, abans mencionat, s'ha d'instruir un expedient que ha de donar lloc a una nova autorització, per al qual s'ha de subscriure el conveni oportú entre les parts.  
Octava  
El present conveni té una duració indefinida i es pot extingir, no obstant això, per qualsevol de les causes següents:  
a) Per mutu acord de les parts.  
b) Per incompliment de les obligacions assumides per l'Ajuntament.  
c) Per denúncia d'una de les parts, després de l'avís previ de, com a mínim, sis mesos abans de l'inici del curs acadèmic en què s'haja d'extingir.  
d) Per canvi de titularitat del centre o cessament de les activitats.  
Esta extinció és efectiva a partir del final del curs escolar en què se'n produïsca la causa.  
En els supòsits prevists en els punts b) i d), l'extinció requerix la comunicació prèvia de la Conselleria al titular de l'escola.  
Novena  
Este conveni s'ha d'inscriure en el Registre de Centres Docents de la Comunitat Valenciana, així com en el Registre de Convenis de la Generalitat, i ha de ser publicat en el Diari Oficial de la Comunitat Valenciana.  
Deu  
El present centre s'ha d'inscriure en el Registre de Centres Docents de la Comunitat Valenciana.  
Com a prova de conformitat i perquè en quede constància, firmen les dos parts el present conveni en el lloc i la data esmentats anteriorment.  
El conseller d'Educació: Alejandro Font de Mora Turón.  
L'alcalde president de l'Ajuntament de Canet d'En Berenguer: Octavio Herranz López.